BGRIM โบรกฯส่องกำไรปี62 โตเด่น 48% แนะซื้อเป้าหมาย 33.50 บาท
BGRIM โบรกฯส่องกำไรปี62 โตเด่น 48% แนะซื้อเป้าหมาย 33.50 บาท
2 ม.ค. 2562

บล.ไอร่า ระบุในบทวิเคราะห์วันนี้ (2 ม.ค.) ว่า  บริษัท บี.กริม เพาเวอร์ จำกัด (มหาชน) หรือ BGRIM คาดกำลังการผลิตปลายปี’61 อยู่ที่ 1,217 MW จากการเปิดดำเนินงานโรงไฟฟ้า (1) Solar จำนวน 7 แห่ง รวม 31 MW และ (2) ABPR3-5 จำนวนรวม 399 MW เป็นต้น
คาดกำลังการผลิตไฟฟ้าจะเพิ่มขึ้นเป็น 2,112 MW ในปี’65 คิดเป็น CAGR ในช่วงปี’61 – 65 อยู่ที่ 14.5% หลักๆ เป็นการเติบโตในปี’62 จากการเปิดดำเนินงาน (1) โรงไฟฟ้าพลังแสงอาทิตย์ Xuan Cau  420 MW (BGRIM ถือหุ้น 55%) (2) โรงไฟฟ้าพลังแสงอาทิตย์ 257 MW (BGRIM ถือหุ้น 80%) ที่ประเทศเวียดนาม และ (3) การขยายกำลังการผลิตโรงไฟฟ้า ABP1 จำนวน 166 MW ในประเทศไทย
BGRIM มีศักยภาพที่จะขยายธุรกิจไปยังประเทศต่างๆ ผ่านเครือข่ายที่แข็งแกร่ง โดยประเทศที่อยู่ระหว่างพิจารณา เช่น มาเลเซีย กัมพูชา เวียดนาม ฟิลิปปินส์ ไต้หวัน และเกาหลี เป็นต้น คาดกำไรปี ’62 เพิ่มขึ้น 48% อยู่ที่ 3,155 ล้านบาท และคาด Dividend Yield ประมาณ 1.7% ประเมินราคาเป้าหมาย 33.50 บาท